**ЗАКЛЮЧИТЕЛЕН ДОКУМЕНТ**

**на „Авиационен форум-2019“**

**на тема: „Българската гражданска авиация - състояние и предизвикателства“.**

**50 години ДП „РВД“ - достижения и перспективи.**

**Форумът се проведе на 20 и 27 юни 2019 г. в Музея на авиацията в Летище София, Терминал 1.**

**Организатори на събитието бяха НТС по транспорта, Федерацията на научно-техническите съюзи в България и Министерството на информационните технологии и съобщенията, техни съорганизатори - Съюзът на ветераните от БГА, и Асоциацията на Българските Авиокомпании.**

**Подкрепа на форума оказаха: ГД „ГВА“-МТИТС,ДП „РВД“, „Летище София“ ЕАД, Института по въздушен транспорт и Техническия университет - София.**

**Приветствие към участниците от министър Росен Желязков прочете г-н Станимир Лешев- ген. директор на ГД ГВА на МТИТС, в което се подчертават постигнатите успехи от колективите на българската гражданска авиация в развитието на превози на пътници и товари по въздушен транспорт и тяхната роля в ЕС за създаването и функционирането на Единно Европейско небе /пълният текст на приветствието е представен отделно/, с пожелание да продължат успешния си път.**

**Форумът се проведе в два модула, с участието на над 160 души, представители на бранша, учебните заведения и центрове, ветерани от БГА и НТС по транспорта.**

**На пленарното заседание през първия ден бяха представени основните доклади, включени в програмата за работа на Научно-практическата конференция, преминало под ръководството на модератора - доц. Диан Гешев, водещ преподавател от ТУ - София, член на УС на НТС по транспорта.**

**Основните теми, предложени пред участниците във Форума бяха:**

**\*„Българската гражданска авиация – състояние и предизвикателства“, с лектор Светослав Станулов - Председател на Асоциацията на българските авиокомпании;**

**\* „ ГД „ГВА“ – МТИТС, с лектор Станимир Лешев - генерален директор на ГД „ГВА“ при МТИТС**

**\* „50 години ДП „РВД“ - достижения и перспективи“, с лектор г-н Георги Пеев - генерален директор**

**\* „Висшето авиационно инженерно образование в Техническия университет-София, състояние и перспективи „- проф. д-р инж. Михаил Тодоров, ТУ – София, декан на Факултет по транспорта**

**\*„Системно разбиране на човешкия фактор в авиацията“ - проф. д-р Любомир Алексиев**

**\*„Човешкият фактор в леката авиация“ – Ели Михова, експерт-преподавател**

**\*„Рискове, безопасност и отговорности при експлоатиране на безпилотни летателни апарати“ – доц. д-р инж. Атанас Начев, д-р инж. Димитър Колибаров – ТУ – София, филиал Пловдив**

**В изнесените доклади авторитетно и аргументирано бяха представени състоянието на проблемите съответните области, основните изводи и предизвикателства, които трябва да бъдат в центъра на вниманието на компетентните органи и авиокомпании в областта на гражданската авиация у нас.**

**Положителните констатации, потвърдени от Форума са:**

-През 2018 г. авиационната индустрия в България бележи ръст, с ясно изразена тенденция за висока динамика и разнообразие, както по отношение на предоставените авиационни услуги, така и по отношение на естеството на изпълняваните дейности от авиационните субекти в системата на гражданското въздухоплаване. Трафикът през последните 25 години се е увеличил три пъти, като все още липсва свързаност с Азиатско-Тихоокеанския регион.

Осигуряването на безопасност е сложен и неотложен проблем на съвременното въздухоплаване.

*Главна задача* е осъществяването на баланс в разпределението на ресурсите за постигане на добри икономически резултати и максимално гарантиране безопасността на полетите.

Предизвикателствата възникват обективно, поради : внедряването на високотехнологични системи в конструирането на ВС и летищното оборудването; автоматизиране на пилотската кабина и новите по-високи изисквания към пилотите; завишеното ниво на културата по безопасността на всички нива.

Представеният анализ на причините за произшествия през периода 2007-2017 г., насочва работата към търсене на решения за тяхното предотвратяване, според тяхното естество и тежест за безопасността , в т.ч.: а/по операционни причини: излитане, движение по маршрута, при кацане и захода на самолета , б/ по вид дейност при въздушните превози, за : търговски цели, специализирани авиационни работи, авиационни учебни центрове, бизнес полети и др. Успоредно с това специално внимание следва да се отделя и на произшествията , възникнали поради технически причини и умения на екипажите за безопасни водене на полетите при сложни технологични и метеорологични обстоятелства.

-Трафикът на въздушните превози в света в следващите 20 години ще се удвои, А във въздушното пространство ще полетят допълнително 30 - 35 хиляди въздухоплавателни средства;

-Република България продължава да е равноправен и уважаван участник в организацията на въздухоплаването в Европа и реализацията на Програмата на Европейския съюз за Единно Европейско небе, насочена към предоставянето на качествени и безопасни превози на пътници и товари.

-Основно значение за развитието на авиацията и занапред ще има човешкият фактор, като елемент на глобалната авиационна система, който съществува на всички нива в йерархичната му структура , с преки и косвени връзки с останалите й системи.

- Необходим е нов подход към допусканите грешки, като вниманието е върху системите, създаващи условия за допускане на грешки, а не само към хората, които са ги извършили.

- Република България има изградена стройна система за обучение на пилоти и други кадри за авиацията , която задоволява както нашите потребности, така и тези на други срани от Балканите и света. Следва да се отбележи, че капацитета за обучение на кадри в Българските ВУЗ-ове и Учебни центрове позволява по-широкото му ,участие в пазара на тази дейност в Региона, Европа и други страни .

- Сериозни постижения нашата страна има и в областта на Безпилотните летателни средства, където с набрания опит нашите фирми и производители имат реалната възможност за по-активно участие на международния пазар в тази област.

**С голям интерес бе посрещната презентацията на г-н Георги Пеев- Генерален директор на ДП „Ръководство на въздушното движение“ за дейността на предприятието, което през тези дни тържествено чества своя 5о-годишен Юбилей.**

Със своя персонал от 1100 служители, в т.ч. около 300 ръководители на полети в Централата и 156 ръководители - трафик маршрути в Районните центрове, ДП „РВД“ предоставя висококачествени аеронавигационни услуги, като същевременно поддържа оптимално високи нива на безопасност, допринасяйки за опазването на околната среда.

ДП РВД е съществен фактор в системата на въздушния транспорт на Р. България и в международната авиационна общност.

През 2018 г. РВД е осигурило ръководството на 882030 бр. полети, кото в пиковия месец юни с.г. са преминали над нашето въздушно пространство над 100 хил. самолета.

Чрез участието на РВД в Управленската система BULATSA се оценява и наблюдава: безопасността,; капацитета на географските сектори,;ефикасността на полетите; представянето на човешкия фактор; дизайнът на въздушното пространство и орперативната система.

През периода 2005 - 2020 г. ДП „РВД“ 2,25 пъти повишава своя капацитет и осигурява 50 % намаляване на разходите.

ДП „РВД“ е носител на Почетното отличие „Eagle Awards“, 2009 г. и 2011 г. на IATA.

Председателят на УС на НТСТ информира участниците, че ДП „РВД“ и предложено за удостояване с Федеративна награда по случай 50 годишният му Юбилей.

**На 27.06.2019 г. в Терминал 1, в качеството на Модул 2 на „Авиационен форум-2019, се проведе Тържествено честване 72 години от първия полет на** Въздушната линия „София-Бургас‟, тържествено открита от министър-председателят Георги Димитров на 29.06.1947 г., приета за рождена дата на Българската гражданска авиация, **с участието на над 80 ветерани и гости от системата на транспорта и столицата.**

Организатор на тържеството беше Съюзът на ветераните от БГА , със съорганизатори и подкрепа от НТС по транспорта, Българската Авиационна асоциация, ДП „РВД“, Летище - София ЕАД и авиокомпаниите в страната.

Приветствие към участниците поднесоха: инж. Кирил Ерменков-почетен председател на УС на НТСТ и полк. инж. Ангел Георгиев - председател на БАА.

О.р. полк. Иван Петков- председател на СВ на БГА изнесе подробен доклад за: Началото на БГА; Състоянието и перспективите за европейско развитие на българската авиация.

Подчертано бе, че Българската гражданска авиация има славно минало и изключителен авторите. Високият авторитет на БГА се потвърждава от многото спомени и отзиви на пътници, ползващи нейните услуги, че самото име на компанията е гарант за успешен и безопасен полет по вътрешни и международни маршрути.

Изразена бе вярата, че нашата гражданска авиация и занапред ще има високи постижения и значими позиции в областта на гражданската авиация на Балканите, Европа и света.

За участниците в празника беше организирана музикална програма на фолклорен състав от гара Томпсън и водещи артисти от Ансамбъла на военните сили.

**В рамките на дискусията на двата форума бяха направени следните предложения:**

* **Необходимо е изграждането на държавно ниво на Национална програма за подготовка на авиационни кадри за нуждите на БГА с държавна помощ и участие.**
* **Присъствието на авиационни специалисти в Европейските структури по авиация е крайно слабо и следва на ниво МС и МТИТС да се внесат конкретни предложения. С това редица въпроси на въздушния транспорт в България ще се решават по-професионално.**
* **Енергична подкрепа на държавните органи и авиационни организации за запазване, обогатяване и развитие на авиационния музей на летище София, съгласно постигнатите договорености.**
* **Създаване на държавно национално ниво Фонд за грижа към авиационни специалисти, изпаднали в тежко здравословни и финансово положение, какъвто опит има в напреднали европейски държави.**

**Участниците във Форума предложиха докладите и презентациите да се отпечатат в отделен Сборник и се предоставят за ползване от заинтересованите.**

**Организационен комитет.**